שון קומבס

שון לאב קומבס (באנגלית: Sean Love Combs; נולד ב-4 בנובמבר 1969 בשם שון ג'ון קומבס), הידוע גם בשמות הבמה שלו פי דידי, דידי, פאפי ופאף דאדי, הוא ראפר, זמר, מפיק מוזיקלי, שחקן ויזם אמריקאי. הוא זכה בשלושה פרסי גראמי ובשני פרסי VMA. קומבס נולד בהארלם וגדל במאונט ורנון שבניו יורק. קומבס נולד בפרויקט דיור ציבורי בהארלם, ניו יורק, לג'ניס, דוגמנית ומורה, ולמלווין ארל קומבס. הוא גדל במאונט ורנון, ניו יורק. קומבס היה ילד כאשר אביו, שהיה אז בן 33 בלבד, מקורבו של פרנק לוקאס (מאפיונר בניו יורק), נורה למוות. קומבס אמר כי הוא קיבל את הכינוי "פאף" בתור ילד כי הוא היה "מתנשם ומתנשף" כשהוא היה כועס. תחילה עבד כמנהל כישרונות בחברת התקליטים Uptown Records וב-1993 הקים את חברת התקליטים באד בוי רקורדס. בשנת 1997 איבד קומבס את חברו הטוב, הראפר ביגי. בעקבות זאת הקליט קומבס את השיר "I'll Be Missing You", המסמפל את השיר "Every Breath You Take" של להקת "פוליס", יחד עם אלמנתו של הנוטוריוס בי. איי. ג'י., פיית' אוונס. השיר זכה להצלחה רבה ולשבחים. קומבס כתב וביצע גם את שיר הנושא לסרט גודזילה, שאף הוא סימפול, לשירם של לד זפלין "Kashmir". במהלך הקריירה, זכה בשלושה פרסי גראמי ובשני פרסי VMA. עסקיו תחת המטרייה של "באד בוי אנטרטיינמנט" ברחבי העולם כוללים את חברת התקליטים באד בוי, קווי ביגוד, חברה להפקת סרטים ושתי מסעדות. בשנת 2022 הוערך שווי רכושו על ידי פורבס ב-1 מיליארד דולר. חשיבותו של קומבס בתרבות האמריקנית נובע מהיותו אחד הראשונים שידעו לתרגם את ההצלחה שלו מתחום ההיפ-הופ לעולמות העסקים. היו לו מותגי לבוש, וודקה וטקילה יוקרתיים, והוא אירח מסיבות גדולות ומושקעות שבהן השתתפו זמרים, שחקנים וידיעונים רבים, דבר שגרם לכך שהיה מחוזר ומרושת בתעשייה הבידור. החל משנות ה-90 קומבס אירח "מסיבות לבנות" בהמפטונס בניו יורק, עם רשימת אורחים ארוכה מכל ענפי תעשיית הבידור. הזמנה למסיבה כזו נחשבה כהזמנה נחשקת מאוד בתעשייה. בין היתר אפשר היה לראות במסיבות האלה אנשים כמו לאונרדו דיקפריו, וויל סמית', ג'יי-זי, ביונסה, פריס הילטון, קים קרדשיאן, הווארד סטרן, שרה ג'סיקה פרקר, קלי אוסבורן, אריתה פרנקלין, מרתה סטיוארט, ברוס וויליס, פמלה אנדרסון, מריה קארי ועוד. כשעבר מאוחר יותר לגור בחוף המערבי, המשיך קומבס את לקיים מסיבות אלה המסיבות. קלואי קרדשיאן סיפרה על מסיבה אחת כזו: "ובכן, המסיבה הזו... אני חושבת שחצי מהאנשים היו עירומים". סוחר סמים שנהג לספק לקומבס סמים אמר ל"ניו יורק פוסט" כי בחלקן האחורי של המסיבות האלה כללו פעילות מינית מצד המשתתפים. בשנת 2001 שיחק בסרטו של ג'ון פאברו "מסודרים‏", בתפקיד רואיז. בשנת 2010 שיחק בקומדיה "תביא אותו כמו גבר" לצד ג'ונה היל. בשנת 2018 נבחר לשפוט בתוכנית המציאות האמריקאית "The Four" (אנ'), המבוססת על הריאליטי השירה הישראלי "The Four". לאחר 2 עונות בוטלה התכנית. באוקטובר 2023 חתם קומבס, יחד עם עוד מאות שחקנים, קומיקאים ומנהלי בידור מהוליווד על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. ערך מורחב – פרשת פי. דידי לאורך השנים הועלו נגד קומבס חשדות לתקיפות אלימות ותקיפות מיניות. בדצמבר 2023 הוגשו נגדו שלוש תביעות בגין אונס ואלימות. קומבס תחילה הכחיש את רוב ההאשמות המיניות נגדו, אך הודה ביוני 2023 כי תקף את בת זוגו לשעבר, קאסי ונטורה, בעקבות תקרית שתועדה בווידאו בשנת 2016. בספטמבר 2024, קומבס חויב לשלם 100 מיליון דולר בפסק דין על תקיפה מינית. הפסק ניתן על ידי שופט בית המשפט המחוזי של מחוז לנאווי במישיגן. האדם שזכה בפסק הדין הוא דריק לי קרדלו-סמית', אסיר במישיגן, שטוען כי קומבס סימם ותקף אותו מינית בשנת 1997 במסיבה בדטרויט. התביעה טוענת כי קרדלו-סמית' פגש את קומבס כשהיה עובד במסעדה באזור דטרויט. לאחר מכן, במסיבה, הוא טוען שקומבס נגע בו באופן בלתי הולם ונתן לו משקה הכולל סם אונס שגרם לו לאבד את הכרתו. פסק הדין נמסר לאחר שקומבס לא הופיע לדיון הווירטואלי ביום שלפני כן. השופט קבע כי התשלום יתבצע בהיקף של 10 מיליון דולר לחודש, החל מ-1 באוקטובר 2024. קרדלו-סמית' טען כי קומבס הציע לו 2.3 מיליון דולר על מנת שיוותר על התביעה, אך הוא סירב. מאוחר יותר באותו החודש, קומבס הואשם בסחר במין, סחיטה, והסעת אנשים לשם זנות. אם יורשע, קומבס צפוי לעונש מינימום של 15 שנות מאסר ומקסימום של מאסר עולם. הוא נאשם בתבנית קבועה של התעללות בנשים ואנשים אחרים, כולל מכות, בעיטות, זריקת חפצים, וגרירת קורבנות. לפי כתב האישום, קומבס היה מארגן "אירועים מיניים" שנמשכו ימים, בהם הכריח קורבנות להשתתף וכי הם קיבלו סמים כמו קטמין, אקסטזי, ו-GHB. נמצא כי קומבס איים על הקורבנות ושלט בהן באמצעות אלימות והבטחות לתגמול או עונש כלכלי. החוקרים תפסו כלי נשק בביתו של קומבס, כולל רובים ומחסניות מיוחדות. צוין גם שקומבס השתמש בסרטונים מהאירועים כדי להבטיח שהקורבנות לא ידברו על הנעשה. ב-1 באוקטובר 2024 דווח בוושינגטון פוסט כי צוות של עורכי דין מכין תיקים עבור 120 תביעות נוספות, על תקיפות שהתרחשו בין שנת 2000 ל-2020. התובעים הם גברים ונשים כאחד, 25 מהם קטינים. בחלק מהתביעות מופיעים גם נאשמים נוספים. 1997: No Way Out 1999: Forever 2001: The Saga Continues...‎ 2002: We Invented the Remix 2006: Press Play 2010: Last Train to Paris 2023: The Love Album: Off the Grid מדיה וקבצים בנושא שון קומבס בוויקישיתוף אתר האינטרנט הרשמי של שון קומבס (באנגלית) שון קומבס, ברשת החברתית פייסבוק שון קומבס, ברשת החברתית אקס (טוויטר) שון קומבס, ברשת החברתית אינסטגרם שון קומבס, ברשת החברתית טיקטוק שון קומבס, סרטונים בערוץ היוטיוב שון קומבס, במסד הנתונים הקולנועיים IMDb (באנגלית) שון קומבס, באתר "אידיבי", מאגר הידע העברי לקולנוע ישראלי ועולמי שון קומבס, באתר AllMovie (באנגלית) שון קומבס, באתר Rotten Tomatoes (באנגלית) שון קומבס, באתר Box Office Mojo (באנגלית) שון קומבס, באתר Metacritic (באנגלית) שון קומבס, במסד הנתונים הקולנועיים KinoPoisk (ברוסית) שון קומבס, באתר אפל מיוזיק (באנגלית) שון קומבס, באתר ספוטיפיי שון קומבס, באתר Last.fm (באנגלית) שון קומבס, באתר AllMusic (באנגלית) שון קומבס, באתר MusicBrainz (באנגלית) שון קומבס, באתר דיזר שון קומבס, באתר Discogs (באנגלית) שון קומבס, באתר Songkick (באנגלית) שון קומבס, באתר Genius שון קומבס, באתר בילבורד (באנגלית) איל רוב‏, דידי לוקאלי: על האלבום החדש של דידי, באתר וואלה, 14 בדצמבר 2010 שירה נאות, שון "דידי" קומבס היה השילוב המושלם בין גנגסטר למיליונר. האם זה ייגמר במאסר?, באתר הארץ, 23 בספטמבר 2024 biography/Sean-Combs שון קומבס, באתר אנציקלופדיה בריטניקה (באנגלית) Diddy Becomes a Billionaire, Replaces Kanye on List of 2022's Wealthiest Hip-Hop Artists as West's Net Worth Drops, www.complex.com (באנגלית) 48 שעות לבד עם ג'סטין ביבר ומסיבות זימה: סדר בשמועות סביב פי דידי, ynet, 01.10.24 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) Jem Aswad, Sean ‘Diddy’ Combs Ordered to Pay $100 Million in Sexual Assault Judgment, Variety, ‏2024-09-10 (באנגלית אמריקאית) Jem Aswad,Michaela Zee, Sean ‘Diddy’ Combs Charged With Sex Trafficking, Racketeering and Transporting for Prostitution, Variety, ‏2024-09-17 (באנגלית אמריקאית) 120 additional sexual assault lawsuits to be filed against Sean ‘Diddy’ Combs, ושינגטון פוסט, ‏1 באוקטובר 2024 (באנגלית) 2024 GRAMMY Nominations: See The Full Winners & Nominees List | GRAMMY.com, grammy.com